L 280/36
FI
Euroopan unionin virallinen lehti
28.10.2022
(19)
”Madeiran aluehallituksen 13 päivänä maaliskuuta antamalla päätöslauselmalla 101/2020” ja ”Madeiran aluehallituksen varajohtajiston sekä sosiaalisesta osallisuudesta ja kansalaisuudesta vastaavan alueellisen sihteeristön 22 päivänä huhtikuuta antamalla määräyksellä 133-B/2020” otettiin käyttöön joukko työllisyyteen liittyviä alueellisia toimenpiteitä Madeiran autonomisella alueella.
Toimenpiteet kuvataan täytäntöönpanopäätöksen (EU) 2020/1354 3 artiklan k alakohdassa.
Erityisten toimenpiteiden, mukaan lukien alueellinen lisä kansallisiin järjestelyihin eli työajan lyhentämisjärjestelyihin sekä tuki itsenäisille ammatinharjoittajille ja yrityksille toiminnan uudelleen aloittamiseen, tarkoituksena oli työllisyyden säilyttäminen Madeiralla covid-19:n leviämisen aikana.
Näiden toimenpiteiden nojalla maksettavan tuen ehtona oli työsuhteen ja toiminnan jatkuminen yrityksissä.
(20)
”31 päivänä joulukuuta annetun lain 75-B/2020” 156 §:ssä säädetyn mukaisesti ja kyseisen pykälän 2 momentin c–f kohdassa vahvistetuin edellytyksin, kuten ”25 päivänä tammikuuta annetussa hallituksen määräyksessä 19-A/2021” täsmennetään, ja ”27 päivänä marraskuuta annetun asetuksen 104/2021” 12 §:llä laajennettuna otettiin käyttöön ylimääräinen tukijärjestelmä itsenäisille ammatinharjoittajille, palkansaajille, joille ei ole tarjolla muita sosiaalisen suojelun mekanismeja, ja päällikkötason työntekijöille, joiden tuloihin covid-19-pandemia on erityisesti vaikuttanut.
Toimenpide kuvataan täytäntöönpanopäätöksen (EU) 2020/1354 3 artiklan r alakohdassa.
Itsenäisille ammatinharjoittajille myönnettiin etuus, joka oli suuruudeltaan kaksi kolmasosaa määrästä, jonka ammatinhar­ joittajan kuukausitulot ovat pienentyneet, ja enimmäismäärältään 501,16 euroa.
Tukikelpoisia olivat itsenäiset ammatinharjoittajat, joiden tulot ovat pienentyneet maaliskuun ja joulukuun 2020 välisenä aikana vähintään 40 prosenttia vuoteen 2019 verrattuna.
Niiden palkansaajien osalta, joiden ei ollut mahdollista turvautua muihin sosiaalisen suojelun mekanismeihin, säädettiin seuraavaa: i) palkansaajille myönnettiin etuus, joka on 501,16 euron kuukausittaisen viitearvon ja asianomaisen kotitalouden kutakin aikuista kohti lasketun keskikuukausipalkan välinen erotus; ja ii) itsenäisille ammatinharjoittajille myönnettiin etuus, joka oli suuruudeltaan kaksi kolmasosaa määrästä, jonka ammatinhar­ joittajan kuukausitulot olivat pienentyneet, mutta enintään 501,16 euroa.
Päällikkötason työntekijöiden osalta toimenpiteestä myönnettiin etuus, joka vastasi joko henkilön keskimääräistä viitekuukausituloa, jos se oli alle 1,5 kertaa Portugalin sosiaalituki-indeksi (Indexante dos Apoios Sociais, IAS, 438,81 euroa vuonna 2021), tai kahta kolmasosaa henkilön viitekuukausitulojen keskiarvosta, jos se oli yhtä suuri tai suurempi kuin kyseinen indeksi.
Tukikelpoisia olivat päällikkötason työntekijät, jotka olivat covid-19-pandemian vuoksi joutuneet tilapäisesti keskeyttämään ammatinharjoittamisensa tai joille oli aiheutunut vähintään 40 prosentin tulonmenetys tukipyyntöä edeltäneellä 30 päivän ajanjaksolla verrattuna edellisen vuoden samaan kuukauteen tai kyseistä ajanjaksoa edeltäneiden kahden kuukauden kuukausittaiseen keskituloon.
Kaikissa tapauksissa etuuden alaraja oli 50 euroa, jota korotettiin 50 prosenttiin todetusta kuukausitulon laskusta, jos tulot ovat pienentyneet 50–100 prosenttia Portugalin sosiaalituki-indeksistä, tai 50 prosenttiin Portugalin sosiaalituki-indeksistä, kun tulojen pieneneminen ylitti kyseisen indeksin.
(21)
”6 päivänä kesäkuuta annetun ministerineuvoston päätöslauselman 41/2020 liitteen” 2.5.1 kohdassa, sellaisena kuin se on täsmennettynä ”3 päivänä elokuuta annetun hallituksen määräyksen 180/2020” 10–12 §:ssä ja jatkettuna ”15 päivänä helmikuuta annetun hallituksen määräyksen 37-A/2021 liitteen” 5–7 §:llä, otettiin käyttöön taiteilijoiden, kirjailijoiden, teknikoiden ja muiden taidealan ammattilaisten sosiaalitukijärjestelmä.
Toimenpide kuvataan täytäntöönpanopäätöksen (EU) 2020/1354 3 artiklan s alakohdassa.
Toimenpiteessä tarjottiin Portugalin sosiaalituki-indeksiä (Indexante dos Apoios Sociais, IAS, 438,81 euroa vuonna 2021) vastaava kuukausittainen etuus.
(22)
Portugali jatkoi tai muutti useita terveyteen liittyviä toimenpiteitä covid-19:n leviämisen torjumiseksi.
Tämä koskee erityisesti johdanto-osan 23–27 kappaleessa esitettyjä toimenpiteitä.
(23)
Portugalin terveysviraston ”6 päivänä toukokuuta annetussa normissa 012/2020”, sellaisena kuin se on muutettuna 14 päivänä toukokuuta 2020, ja ”10 päivänä kesäkuuta annetussa normissa 013/2020”, sellaisena kuin se on muutettuna 23 päivänä kesäkuuta 2020, sekä ”13 päivänä maaliskuuta annetussa asetuksessa 10-A/2020” säädettiin henkilönsuojainten hankinnasta, kun suojaimia käytetään työpaikalla julkisissa sairaaloissa, vastuuminis­ teriöissä, kunnissa sekä Azorien ja Madeiran autonomisilla alueilla.
Toimenpide kuvataan täytäntöönpanopäätöksen (EU) 2020/1354 3 artiklan n alakohdassa.
(24)
”13 päivänä maaliskuuta annetulla asetuksella 10-A/2020” otettiin käyttöön kouluille tarkoitettu hygieniakampanja, jonka tarkoituksena on varmistaa opetus- ja muun henkilöstön ja oppilaiden turvallinen paluu oppilaitokseen.
Toimenpide kuvataan täytäntöönpanopäätöksen (EU) 2020/1354 3 artiklan o alakohdassa.